شەفەق نیوز/ جیهان هاشم، لە هەشمار تایبەت وە خوەی تووڕ کۆمەڵایەتی ئینستاگرام چەن  وینەیگ خوەی وەگەرد دەزۊرانەگەی بڵاوکرد، ک بۊیە جی باس مەردم و هەوادارەیلی.
خانمە مەیکئەپ ئارتیست جیهان هاشم لە چەن رووژ گوزەشتە وازهاوردن خوەی لە دەزۊرانەگەی راگەیان باوجی دۊای چەن رووژەیگ وێنەیل خوەی وەگەرد دەزۊرانەگەی بڵاوکرد ک یەیش بۊیەسە جی سەرنج و باس هەوادارەیل و میدیایەیل.
جیهان هاشم یەکیگە لەو خانمە مەیکئەپ ئارتیست و چالاکەیل ک لە تووڕەیل کۆمەڵایەتی هەوادار فرەیگ لە کورد و عەرەب دیرێد و ئیسە لە شار سلێمانی دانشتگە، جیهان هاشم  خەڵك خانەقینە.
ساڵ 1989 لەداڵگبۊیە و لەمابەین كوردستان و ئەڵمانیا نیشتەجیە، ئی دۊتە لە ری ڤیدیۆیەیلی لە تووڕ كۆمەڵایەتی ئینستەگرام تۊنست سەدان هەزار هەوادار ئەرا خوەی جەم بکەێد، لەهەمان وەخت جیهان لە گوزەشتە سێ جار هاوسەرگیری کردیە ئیسە ئەرا جار چوارەم هاوسەرگیری کرد.
